สวัสดีค่ะ คือเรารู้สึกว่าน้ำลายในปากมันขมๆค่ะ นิดปลายนิดๆ รสชาติเหมือนถุงมือยางอยู่ในปาก เราบ้วนน้ำลายทิ้งก็ไม่หายค่ะ เกิดจากอะไรคะ เรากังวลมากเลยค่ะ
สวัสดีค่ะอาการขมๆในปากดังกล่าวมานั้น ยังเป็นอาการที่ไม่จำเพาะเจาะจงต่อโรคใดชัดเจน อาจจะมีสาเหตุได้จากหลายอย่างเช่นเกิดหลังการรับประทานอาหารบางชนิดที่มีรสดังกล่าว การมีกรดไหลย้อนขึ้นมาในปาก การมีแผลในปากแล้วมีเลือดหรือหนองไหลออกมาทำให้รู้สึกมีรสชาติขมๆซึ่งแนะนำการสังเกตอาการก่อนค่ะ ว่ามีแผลในปากที่อาจเป็นสาเหตุหรือไม่ หรือมีฟันผุ (อาจต้องไปตรวจสุขภาพฟันประจำปี) หรือมีอาการแสบร้อนกลางอก จุกแน่น กลืนลำบากด้วยหรือเปล่า ถ้ามีควรไปพบแพทย์ในเบื้องต้นรับประทานอาหารอ่อนๆและสุกสะอาด ดื่มน้ำเปล่าสะอาดมากๆ ไม่กินแล้วลงนอนทันที